ทีเอ็มบีและธนชาต พร้อมให้บริการ e-Withholding Tax
ทีเอ็มบีและธนชาต พร้อมให้บริการ e-Withholding Tax เพิ่มความสะดวก ลดต้นทุนให้ลูกค้าธุรกิจ และผู้ประกอบการเอสเอ็มอี
30 ต.ค. 2563

ทีเอ็มบีและธนชาต โดยนายเสนธิป ศรีไพพรรณ ประธานเจ้าหน้าที่บริหารลูกค้าธุรกิจ ทีเอ็มบี หรือ ธนาคารทหารไทย จำกัด (มหาชน) พร้อมลูกค้าผู้ประกอบการ เข้าร่วมงาน Easy Tax Transforms Your Life : วิถีใหม่ให้ภาษีเป็นเรื่องง่าย ด้วย e-Withholding Tax ที่เดียวครบ จบทุกขั้นตอน
พร้อมให้บริการระบบภาษีหัก ณ ที่จ่ายอิเล็กทรอนิกส์ (e-Withholding Tax) โดยธนาคารทำหน้าที่เป็นตัวกลางหักและนำส่งภาษีหัก ณ ที่จ่ายแทนบริษัทในรูปแบบดิจิทัล  ลดขั้นตอนในการออกหนังสือรับรองการหักภาษี ณ ที่จ่าย(50 ทวิ) ให้คู่ค้า ลดต้นทุนและการจัดการจัดเก็บเอกสารกระดาษ
นอกจากนี้ยังเป็นการช่วยให้คู่ค้าได้รับสิทธิลดอัตราภาษีหัก ณ ที่จ่าย ตามประกาศของกรมสรรพากร ซึ่งบริการ e-Withholding Tax จะช่วยเพิ่มประสิทธิภาพการทำงานให้ลูกค้าธุรกิจและผู้ประกอบการเอสเอ็มอี ให้ธุรกิจเติบโตเต็มศักยภาพอย่างมั่นคงและยั่งยืน